Perusopetuslaki 
29§ Oikeus turvalliseen opiskeluympäristöön
Opetukseen osallistuvalla on oikeus turvalliseen opiskeluympäristöön.
Järjestyssäännöissä määräyksiä voidaan antaa koulun omaisuuden käsittelystä, koulun tilojen siisteydestä huolehtimisesta sekä oleskelusta ja liikkumisesta koulurakennuksissa ja koulun alueella.
Koulun opettajan tai rehtorin tulee ilmoittaa tietoonsa tulleesta koulussa tai koulumatkalla tapahtuneesta häirinnästä, kiusaamisesta tai väkivallasta niihin syyllistyneen ja niiden kohteena olevan oppilaan huoltajalle tai muulle lailliselle edustajalle.
30§ Oikeus saada opetusta
Opetukseen osallistuvalla on työpäivinä oikeus saada opetussuunnitelman mukaista opetusta,
35§ Oppilaan velvollisuudet 

Oppilaan tulee osallistua tässä laissa säädettyyn opetukseen, johon hänet on otettu, jollei hänelle ole erityisestä syystä tilapäisesti myönnetty vapautusta. 
 
Oppilaan on suoritettava tehtävänsä tunnollisesti ja käyttäydyttävä asiallisesti.
36§ Kurinpito 
Oppilas, joka häiritsee opetusta tai muuten rikkoo koulun järjestystä taikka menettelee vilpillisesti, voidaan määrätä jälki-istuntoon enintään kahdeksi tunniksi tai hänelle voidaan antaa kirjallinen varoitus. Jos rikkomus on vakava tai jos oppilas jatkaa edellä tarkoitettua epäasiallista käyttäytymistä jälki-istunnon tai kirjallisen varoituksen saatuaan, oppilas voidaan erottaa enintään kolmeksi kuukaudeksi. Kirjallinen varoitus ja määräaikainen erottaminen ovat kurinpitorangaistuksia.
Opetusta häiritsevä oppilas voidaan määrätä poistumaan jäljellä olevan oppitunnin ajaksi luokkahuoneesta tai muusta tilasta, jossa opetusta annetaan, taikka koulun järjestämästä tilaisuudesta.
Oppilaan osallistuminen opetukseen voidaan evätä enintään jäljellä olevan työpäivän ajaksi, jos on olemassa vaara, että toisen oppilaan taikka koulussa tai muussa opetustilassa työskentelevän henkilön turvallisuus kärsii oppilaan väkivaltaisen tai uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti oppilaan häiritsevän käyttäytymisen vuoksi.
36b§ Häiritsevän ja turvallisuutta vaarantavan oppilaan poistaminen 
Rehtorilla ja opettajalla on oikeus poistaa luokkahuoneesta tai muusta opetustilasta taikka koulun tilaisuudesta oppilas, joka ei noudata 36 §:n 2 momentissa tarkoitettua poistumismääräystä. Rehtorilla ja opettajalla on myös oikeus poistaa koulun alueelta oppilas, joka ei poistu saatuaan tiedon 36 §:n 3 momentissa tarkoitetusta opetuksen epäämisestä.
36d§ Oikeus ottaa haltuun esineitä tai aineita
Rehtorilla tai koulun opettajalla on yhdessä tai erikseen oikeus työpäivän aikana ottaa haltuunsa oppilaalta 29 §:n 2 momentissa tarkoitettu kielletty esine tai aine tai sellainen esine tai aine, jolla oppilas häiritsee opetusta tai oppimista.


TOIMINTAMALLI OPETUKSEN / OPPIMISEN HÄIRINTÄTILANTEESSA KARTTULAN KISSAKUUSENKOULUSSA (yhteisöllinen oppilashuolto 16.2.2021)

Opetushenkilöstön on kaikilla toimilla pyrittävä siihen, että opetus ja oppiminen voi tapahtua häiriöttä ja oppimiseen kannustavassa ilmapiirissä. 
[bookmark: _GoBack]Jos oppilas toiminnallaan häiritsee omaa tai muiden, on aikuisen velvollisuus toimillaan huolehtia oppilaan itsensä ja muiden oppilaiden oikeudesta opetukseen / oppimiseen. Opetuksen tai oppimisen häirintätilanteessa toimimisen tarkoituksena on oppilaan/ oppilaiden oppimisen turvaaminen.

HENKILÖSTÖN OSAAMINEN
· henkilökunnan osaamista ylläpidetään vuosittain toistuvilla koulutuksilla, harjoituksilla ja kertaamisella.

ENNEN TILANNETTA
· tilanteessa mukana kaksi aikuista
· samat aikuiset hoitavat tilanteen loppuun. Mikäli aikuinen jostain syystä vaihtuu, huolehditaan tiedonsiirrosta = yhteinen linja

TILANTEESSA
· aikuisten rauhallisuus, turvallinen ilmapiiri
· mikäli opetuksen / oppimisen häirintätilanne kestää yli 15 minuuttia, soitetaan vanhemmille
· oppilas poistetaan opetustilasta / tilasta, jossa hänen käytöksensä häiritsee muita.
· Soitto 112
· kun oppilas on rauhoittunut, huolehditaan lapsesta ja viestitetään, että lapsi on hyväksytty vaikka teko ei. Tapahtumaan johtaneet syyt käydään yhdessä läpi.

HÄIRINTÄTILANTEEN JÄLKEEN
· ilmoita aina vanhemmille ja esimiehelle tapahtuneesta samana päivänä
· keskustele asiasta tilanteessa mahdollisesti osallisten oppilaiden kanssa
· ilmoita asiasta sovitulle oppilashuollon työntekijälle
· täytä työsuojelu- / väkivaltailmoitus (ehdottoman tärkeä!) WPRO
· kirjaa itsellesi oma tarkka kuvaus tapahtumien kulusta. Liitä valokuvat mahdollisista vammoista tai rikkoontuneista paikoista. 

TILANTEEN PURKU
· esikoulussa/ koulussa tilanteen purku tilanteeseen osallistuneiden aikuisten (+esimies) kesken ensisijaisesti jo samana, viimeistään seuraavana päivänä. 
